รัฐบาลไทย-ข่าวทำเนียบรัฐบาล-มท.1 ชื่นชมกรมที่ดิน พร้อมเน้นย้ำ เดินหน้านโยบาย One Stop Service มุ่งสู่ระบบรัฐบาลดิจิทัล ในการเปิดสำนักงานที่ดินอิเล็กทรอนิกส์ จดทะเบียนต่างสำนักงานแบบออนไลน์ในพื้นที่ จ.ขอนแก่น
วันพฤหัสบดีที่ 9 พฤศจิกายน 2566
09/11/2566
มท.1 ชื่นชมกรมที่ดิน พร้อมเน้นย้ํา เดินหน้านโยบาย One Stop Service มุ่งสู่ระบบรัฐบาลดิจิทัล ในการเปิดสํานักงานที่ดินอิเล็กทรอนิกส์ จดทะเบียนต่างสํานักงานแบบออนไลน์ในพื้นที่ จ.ขอนแก่น
มท.1 ชื่นชมกรมที่ดิน พร้อมเน้นย้ํา เดินหน้านโยบาย One Stop Service มุ่งสู่ระบบรัฐบาลดิจิทัล ในการเปิดสํานักงานที่ดินอิเล็กทรอนิกส์ จดทะเบียนต่างสํานักงานแบบออนไลน์ในพื้นที่จังหวัดขอนแก่น
วันนี้ (9 พ.ย. 66) เวลา 10.00 น. ที่สํานักงานที่ดินจังหวัดขอนแก่น ถนนหน้าศูนย์ราชการ ตําบลในเมือง อําเภอเมืองขอนแก่น จังหวัดขอนแก่น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เป็นประธานในพิธีเปิดสํานักงานที่ดินอิเล็กทรอนิกส์ต่างสํานักงานแบบออนไลน์ โดยมี นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทย นายชยาวุธ จันทร อธิบดีกรมที่ดิน นายชัยวัฒน์ ชื่นโกสุม อธิบดีกรมการพัฒนาชุมชน นายอรรษิษฐ์ สัมพันธรัตน์ อธิบดีกรมการปกครอง นายไกรสร กองฉลาด ผู้ว่าราชการจังหวัดขอนแก่น ผู้บริหารกรมที่ดิน ผู้บริหารจังหวัดขอนแก่น และภาคีเครือข่าย ร่วมพิธีเป็นจํานวนมาก
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวว่า ขอชื่นชมกรมที่ดินที่ได้ให้บริการจดทะเบียนที่ดินต่างสํานักงานแบบออนไลน์ไปแล้ว 7 จังหวัด 60 สํานักงาน และได้ขยายการให้บริการการจดทะเบียนที่ดินที่จังหวัดขอนแก่น และสาขาส่วนแยกทั้ง 15 สํานักงาน ครอบคลุมโฉนดที่ดินทั้งจังหวัด 1,151,280 แปลง อํานวยความสะดวกให้กับประชาชนปีละกว่า 332,928 ราย ซึ่งจากนี้ไปผู้ที่มีที่ดินอยู่ในเขตขอนแก่น สามารถขอจดทะเบียนที่ดินต่างสํานักงานได้โดยไม่ต้องเดินทางมาที่สํานักงาน ซึ่งจะทําให้ลดระยะเวลาในการทํานิติกรรมที่สํานักงานลงกว่า 50%
“นี่คือรูปธรรมของการใช้เทคโนโลยีที่ทันสมัยมาเพิ่มประสิทธิภาพ ปรับปรุงการทํางานภาครัฐให้เป็นรัฐบาลดิจิทัล ทําให้ประชาชนได้รับการบริการจากรัฐได้สะดวกสบายมากยิ่งขึ้น เป็นการตอบสนองความต้องการประชาชนให้ได้รับการบริการจากภาครัฐได้อย่างสะดวก รวดเร็ว ลดค่าใช้จ่าย ซึ่งก่อนหน้านี้ ผมได้มอบนโยบายที่มีความสําคัญยิ่งกับกรมที่ดิน คือ การให้บริการประชาชนแบบ one stop service ซึ่งเป็นสิ่งที่กระทรวงมหาดไทยทํามาอย่างต่อเนื่องอยู่แล้ว แต่สิ่งที่จะเพิ่มหลังจากนี้ คือ “การมุ่งสู่รัฐบาลดิจิทัล” ทั้งนี้ ต้องขอแสดงความชื่นชมกรมที่ดิน จังหวัดขอนแก่น และทุกหน่วยงานที่มีส่วนเกี่ยวข้อง ตลอดจนพี่น้องประชาชนที่มุ่งมั่นให้การสนับสนุนการพัฒนาการบริการที่แม้เป็นงานที่จะต้องพิจารณาการแก้ไขกฎหมายมากมายหลายฉบับ แต่ทุกฝ่ายก็ทําด้วยความตั้งใจจนประสบความสําเร็จ และขอให้ทุกท่านได้ร่วมกันขับเคลื่อนเพื่อให้โครงการเกิดประสิทธิภาพสูงสุด อันจะส่งผลทําให้เกิด “ธรรมาภิบาล” ที่ทําให้ประชาชนสามารถตรวจสอบการทํางานอย่างโปร่งใส” นายอนุทินฯ กล่าวเพิ่มเติม
นายชยาวุธ จันทร อธิบดีกรมที่ดิน กล่าวว่า กระทรวงมหาดไทยโดย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้มอบนโยบายพร้อมเน้นย้ําแนวทางการทํางานที่เป็นอัตลักษณ์ของชาวกระทรวงมหาดไทย คือ "ทันโลก ทันสมัย ทันท่วงที" ใช้เทคโนโลยีได้อย่างเหมาะสม ให้บริการประชาชนแบบ One Stop Service มุ่งหน้าสู่ระบบรัฐบาลดิจิทัลตอบสนองความต้องการของประชาชน
นายชยาวุธ จันทร อธิบดีกรมที่ดิน กล่าวต่ออีกว่า กรมที่ดินจึงได้นําระบบเทคโนโลยีสารสนเทศเข้ามาใช้ในการจดทะเบียนสิทธิและนิติกรรมของสํานักงานที่ดิน ซึ่งเป็นการเพิ่มประสิทธิภาพและยกระดับการให้บริการภาครัฐ ให้ทันต่อโลกยุคดิจิทัล โดยการจดทะเบียนต่างสํานักงานแบบออนไลน์ เป็นเป้าหมายหลักในการพัฒนาระบบสารสนเทศที่ดินของกรมที่ดิน ให้เป็นมาตรฐานเดียวกันทั้งประเทศ มีฐานข้อมูลที่ดินกลางของประเทศ
อธิบดีกรมที่ดิน กล่าวต่อไปว่า ที่ผ่านมากรมที่ดินได้ให้บริการจดทะเบียนที่ดินต่างสํานักงานแบบออนไลน์ไปแล้วทั้งสิ้นใน 7 จังหวัด กว่า 60 สํานักงาน โดยในวันนี้ กรมที่ดิน ได้ขยายการให้บริการจดทะเบียนที่ดินต่างสํานักงานแบบออนไลน์ในพื้นที่จังหวัดขอนแก่น สาขา และส่วนแยก ทั้ง 15 สํานักงาน ซึ่งครอบคลุมโฉนดที่ดินในจังหวัดขอนแก่นมากกว่า 1,151,280 แปลง อํานวยความสะดวกให้ประชาชนชาวขอนแก่น ได้ปีละกว่า 332,928 ราย ซึ่งจะส่งผลให้ประชาชนที่มีที่ดินอยู่ในเขตจังหวัดขอนแก่น สามารถขอจดทะเบียนที่ดินต่างสํานักงานแบบออนไลน์ภายในพื้นที่จังหวัดขอนแก่น และจดทะเบียนข้ามจังหวัดไปยังพื้นที่กรุงเทพมหานคร อุบลราชธานี หนองคาย บึงกาฬ เชียงใหม่ สงขลา และสิงห์บุรี ได้ โดยประชาชนในพื้นที่ใกล้เคียงที่มีที่ดินใน 7 จังหวัด ก็สามารถมาใช้บริการจดทะเบียนจดทะเบียนต่างสํานักงานในพื้นที่ 7 จังหวัดนี้ได้ ทําให้สามารถลดระยะเวลาในการทํานิติกรรม มากกว่า 50% ประชาชนที่มาขอรับบริการได้รับความสะดวก สบาย รวดเร็ว ช่วยกระตุ้นเศรษฐกิจ ได้รับการตอบรับจากประชาชนเป็นอย่างดี สร้างความมั่นใจในการดําเนินธุรกรรมด้านที่ดิน สร้างความน่าเชื่อถือให้กับประเทศชาติ ส่งผลต่อระดับความยาก – ง่าย ในการประกอบธุรกิจ Ease of Doing Business ที่ทําให้นานาชาติเกิดความมั่นใจในการเข้ามาลงทุนในประเทศ โดยกรมที่ดินจะมุ่งมั่นพัฒนาการบริการให้ครอบคลุมจังหวัดต่าง ๆ ทั่วประเทศต่อไปในอนาคต
"สําหรับประชาชนที่สนใจสามารถยื่นคําขอจดทะเบียนผ่านระบบ e-QLands โดยดาวน์โหลดแอพพลิเคชัน e-QLands ผ่านสมาร์ทโฟนได้ทั้งระบบ IOS และ Android เลือกรายการ “จองคิวจดทะเบียนต่างสํานักงานแบบออนไลน์ (เฉพาะโฉนดที่ดินและเป็นสํานักงานที่ดินอิเล็กทรอนิกส์)” โดยเงื่อนไขในการให้บริการจะต้องเป็นการจดทะเบียนสิทธิและนิติกรรมที่ไม่มีการประกาศหรือรังวัด มีเอกสารหลักฐานเป็นโฉนดที่ดินเท่านั้น และเจ้าของที่ดินต้องไปดําเนินการด้วยตนเอง หากมีข้อสงสัยสามารถสอบถามรายละเอียดเพิ่มเติมได้ที่ DOL Call Center 0 2141 5555" นายชยาวุธฯ กล่าวเพิ่มเติม